Държавен вестник, бр. 74, 2024 г., стр. 29

БРОЙ  74	
Д Ъ Р Ж А В Е Н  В Е С Т Н И К 	
СТР.  29   
4. Разработване на ефективни стратегии 
за справяне и техники за разрешаване на 
конфликти без използване на насилие.
5. Подобряване на социалната компетент­
ност и насърчаване на отговорно и съпричастно 
поведение в междуличностните отношения.
6. Насърчаване на участието в програми 
за терапия и развитие на родителски умения 
за създаване на безопасна и подкрепяща се­
мейна среда.
7. Насърчаване на положителна промяна 
в поведението и намаляване на риска от 
повторно извършване на домашно насилие.
Процедура за предоставяне
• Да се предлага в оптимални условия 
за корекционна, интеграционна и ресо­
циализираща работа с извършителите 
на насилие;
• Да се използват специализирани методи 
и инструменти за оценка на психологиче­
ския и социален статус на извършителя, 
оценка на потребностите, планиране и 
управление на случай;
• Да се реализират комплексно индиви­
дуални и групови дейности, както и 
посредничество между извършителя на 
домашно насилие и съществуващите 
социални системи;
• Всички интервенции в рамките на Спе­
циализираната програма да бъдат ори­
ентирани към постигането на конкретни 
резултати в зависимост от наличните 
ресурси и необходимото за това време;
• Ролята на всеки специалист да бъде ясно 
дефинирана.
На всеки етап от реализацията на Спе­
циализираната програма се дава приоритет 
на безопасността на жертвите.
Минимални стандарти
ОСИГУРЯВАНЕ НА БЕЗОПАСНОСТ И 
БЛАГОПОЛУЧИЕ НА ПОСТРАДАЛИТЕ
Връзка и подкрепа с пострадалото лице
Специализираната програма за извършите­
ли си сътрудничи с услугата за пострадалото 
лице, която предлага навременна, индиви­
дуално съобразена подкрепа на жертвата, 
като смекчава всички рискове, които могат 
да възникнат от личната ангажираност на 
извършителя в услугата.
Специализираната програма за извър­
шители тясно си сътрудничи с услугите за 
пострадали лица под различни форми, като 
наема директно професионалисти и си сътруд­
ничи с услуга, която предоставя подкрепа за 
пострадалото лице.
На всички партньори или бивши партньо­
ри, които са изложени на риск от насилие, се 
предлагат контакт и подкрепа.
На пострадалите лица се предоставя ин­
формация за Специализираната програма за 
извършители, рисковете са адекватно оценени 
и управлявани и се предлага помощ за тях. 
Контактът с пострадалите лица включва на­
сочване към подходящи услуги, ако органи­
зацията не предоставя директно това.
Специализираната програма за извърши­
тели и услугата за пострадали приоритизират 
идентифицирането на всички потенциални 
рискове по време на фазата на прием в про­
грамата, както и непрекъснато оценяват риска 
по време на нейната продължителност.
Специализираната програма за извърши­
тели и услугата за пострадали уведомяват 
компетентните институции за всички ново­
идентифицирани или появили се жертви и 
рискове от насилие.
Участието на пострадалите в услугите за 
контакт и подкрепа е доброволно. Тяхното 
споразумение или отказът от участие няма 
отношение към участието на извършителите 
в специализираната програма и няма послед­
ствия за тях.
Специализираната програма за извър­
шители и услугата за пострадали оценяват 
потенциалните рискове, свързани с контакт 
с пострадалите, и прилагане на мерки за 
минимизиране на тези рискове.
Чрез програмата се изследват мислите и 
чувствата на извършителя по отношение на 
контакта с пострадалите и подкрепа, като това 
дава информация за процесите за оценка и 
управление на риска.
Подкрепата за пострадалите лица е достъп­
на през целия период на Специализираната 
програма за извършители, включително в 
последващата фаза. Интервенцията е насочена 
към посрещане на потребностите на постра­
далите и очаквани нива на риск. Контактът 
с оцелели пострадали от домашно насилие 
се извършва минимално във фаза на прием, 
на всеки три месеца по време на програмата 
и в края на специализираната програма за 
извършителя.
Фокусиране върху децата
Специализираната програма за извърши­
тели разпознава децата като жертви на до­
машно насилие/насилие от интимен партньор 
и разполага с мерки за идентифициране и 
управление на рисковете за деца и подкрепя 
тяхното благополучие.
Специализираната програма за извършите­
ли се прилага с ясното разбиране, че децата 
винаги са засегнати от домашно насилие или 
от насилие в интимната връзка.
В някои случаи насилието може да бъде 
извършено директно срещу деца, докато в 
други случаи децата могат да станат свидетели 
на насилие, извършено срещу техните майки. 
Изследванията показват, че въздействието и 
последствията върху децата са сходни, неза­
висимо от това. В резултат на това тези стан­
дарти подчертават, че в семейства с домашно 
насилие или при насилие в партньорска връзка 
децата винаги са жертви.